વાઘાણીના સસરા અંબાલાલ પુરુષોત્તમ ખાબડિયાને 25મી મેના રોજ મોંઢાના કેન્સરની સારવાર માટે કેન્સર હોસ્પિટલમાં દાખલ કરવામાં આવ્યા હતા. કેન્સરના સ્પેશયલ રૂમમાં તેમને 13મી જૂન સુધી સારવાર આપવામાં આવી હતી. તેમનું કુલ બિલ રૂ. 52,518 રૂપિયા બન્યું હતું. 20 દિવસની સારવારમાં કુલ 36 બિલો બન્યા હતા, જેમાં દવા સહિત રૂમનું ભાડું પણ આવી જતું હતું. પણ, સામાન્ય દર્દીઓનો એક રૂપિયો પણ ન છોડતાં હોસ્પિટલના સત્તાધીશોએ તેમનું માત્ર રૂ. 175 રૂપિયા બિલ લઈને બાકીનું બિલ માફ કરી દીધું હતું.